LidanRubinov/Halacha-QA huggingface dataset:
שאלה: טענה נוצרית: יש טענה נוצרית האומרת שכל הצרות שנגרמו לנו על ידי הנוצרים זה בגלל שלא קיבלנו את האיש הארור שלהם? כיצד עונים על כך? ב
תשובה: ב"ה, אם זו כל הטענה אז לא צריך להתיחס אליה, כי כל טענה צריכה להיות מבוססת על הגיון או על מערכת ערכים. הנוצרי הזה לא הוסיף מוסר לישראל, הוא טען לביטולם של כל המצוות המעשיות שהם למעשה התגבשות עולם המוסר לחיי מעשה. הוא זלזל בפרטים המעשיים שאותם המיר באמירה כללית בלבד. הוא לא חידש שום דבר רק בא למעט את היקף האמונה הישראלית. יתכן שלחלק מהעמים הפגניים, הנצרות היתה עלית מדרגה, יחסית לאמונה הקודמת שלהם, אבל לבא ולומר שצרותינו היא בגלל שלא הנמכנו את קומתנו המוסרית - זה דבר מופרך. דני ארגמן
שאלה: הרבה שאלות בהלכה לכב  הרב בבקשה: הרב, הנה כמה שאלות שחשוב לי לדעת תשובות, בנושא סעודה. אני אמא לילדים, ואשה דתית ורוצה לדעת פעם אחת איך נראית סעודה לפי הלכה. ועוד כמה שאלות אני יוסיף אחר כך ברשות הרב, בנושא אחר. 1.אם אסור לדבר באוכל (לא משיחים בסעודה) אז למה אני רואה הרבה רבנים שמדברים כשאוכלים? 2.אם צריך מלח בשבת ללחם, מותר לבקש אותו בין הנטילה לברכת המוציא? 3.זה נכון שצריך לברך המוציא ממש צמוד לנטילה ולא להפסיק? כמה? 4.מותר להחליף חיתול על השולחן (לא תוך כדי אוכל כמובן)? 5.מותר לי להגיד לבעלי אחרי שקיבלתי שבת בהדלקה, שיכבה את האור? או שאסור כי כבר קיבלתי שבת? 6.קורה שבעלי באמצע שיעור, ומפסיד סעודה שלישית בגלל זה, זה מותר או שצריך להפסיק את השיעור? 7.מאיפה זה מגיע שמתפללים בשבת כל כך מאוחר בבוקר? הרב. יונית
תשובה: א.בימינו מותר לדבר בארוחה מכיוון שאיננו מסובין אלא יושבים ואין חשש לחנק כ"כ, כך דעת בעל הדרישה. אך ערוך השולחן חלק עליו. למעשה אפשר להקל בשעת הצורך. ב.מותר. ועל אף שכבר יש מלח בתוך הלחם בימינו, ולכאורה לא צריך לתקן את האוכל ע"י המלח, עדיין מותר לבקש אותו (ט"ז). ג.יש לברך מהר ככל האפשר. דעת התו ס והרמ"א- כשלושים שניות (כב אמה). מהמגן אברהם משמע שאפילו זה יותר מדאי, וצריך להזדרז עוד יותר. אולם רק לכתחילה יש למהר, ובדיעבד לא נוטלים שוב גם אם עבר הזמן הזה (מהרש"ל, משום שפשט הגמ  על בעיית ההפסק הוא במים אחרונים, ולא ראשונים) ד.להרוג כינה על השולחן אסור (מג"א), וקל וחומר שלהחליף חיתול עם צואה אסור, שהשולחן הוא כמזבח ה.מחלוקת הרשב"א והר"ן. למעשה מותר ו.מחלוקת מג"א וא"ר, האם מפסיקים שיעור עבור סעד"ש. למעשה ראוי להפסיק, אך לא קובעים שיעור כך שידחה תמיד בשל הסעודה השלישית ז.דעת רש"י שיש ערך להתפלל דוקא ותיקין בשבת, שהרי הכל מוכן כבר מערב שבת ואין סיבה להתעכב. המרדכי והרמ"א כתבו שנהגו לאחר התפילה משום שכתוב על הקורבנות  וביום השבת  ולא  בבוקר. אך יש להקפיד על זמן ק"ש.
שאלה: הקדמת ערבית וקריאת ההגדה: האם ניתן להקדים את תפילת ערבית בערב פסח (בדומה לקבלת שבת מוקדמת בשבתות "שעון קיץ") ולהתחיל מוקדם יותר את הסדר. הרעיון הוא לכוון לשעה שכולם - מבוגרים וילדים - ערניים יותר ועצבניים פחות. וחג שמח.
תשובה: לך 1. אסור להתחיל ולקדש בליל הסדר לפני צאת הכוכבים ולכן אין להקדים את התפילה. 2. בכל מקרה רצוי לספר ביציאת מצרים כל הלילה 3. חובה לישון וליישן את הילדים בכל מחיר אחרי הצהרים לפני ליל הסדר חג שמח דוד לוי 098987548  הרחבה - ניסן תשע"ה. לגבי הקדמת התפילה שליל הסדר יהיה לפני צאת הכוכבים (כך ליל הסדר יתחיל מעט מוקדם יותר). לרוב הפוסקים וכך לענ"ד להלכה - מותר. מו"ר הרב מורדכי אליהו זצ"ל, שגם סובר שמותר להתפלל בליל חג ראשון של פסח לפני צאת הכוכבים, מוסיף ואומר שלא עושים זאת כדי שהילדים יהיו יותר עירניים. סיכום לא עושים זאת כדי שהציבור יהיה יותר ערני. מותר לעשות זאת בצורך מיוחד, כגון חיילים שיוצאים לסיור, אבל גם אז צריך להקפיד שליל הסדר יתחיל אחרי צאת הכוכבים.
שאלה: שמן קנולה בפסח לאשכנזים: אנחנו משפחה אשכנזית המצויה במצוקה כלכלית קשה.מאד קשה לנו לקנות שמן אגוזים או דקלים.קיבלנו בקבוקי שמן קנולה האם מותר לנו להישתמש בפסח.כמובן שכתוב עליהם כשרים לפסח.ת
תשובה: מותר לכתחילה לכל האשכנזים
שאלה: לו יצוייר - אשת איש: 1)לו יצוייר שאדם שכב עם מישהי שלאחר מכן יתברר לו שהיא אשת איש למרות שהוא לא ידע מזה ואם היה יודע לא היה עושה זאת בודאות! האם אותו אדם נכשל באשת איש?! 2)שמעתי כי הנכשל באשת איש יורד לגהנום ולא עולה. אם כך הבן אדם אבוד!!! לא כך? ב
תשובה: א.חייב קרבן חטאת, ופטור מחנק בבי"ד (או כרת אם לא היו עדים), ויעשה תשובה כל ימיו כיצד בא לידו חטא זה. ב.הוא אכן אבוד. עד שיעשה תשובה כל ימיו, ויקווה לד.
שאלה: היכן אלוקים?: כבוד הרב לאחרונה חברה שלי פנתה אליי אובדת עצות, בטענה שהיא ממש רוצה להתחזק בדת ולהתקרב לקב"ה אבל עם זאת יש שאלה שמעסיקה אותה כבר המון זמן, ואף אחד לא הצליח לספק אותה בתשובתו. היא לא מבינה איפה אלוקים נמצא בעולם הזה. ביומיום שלנו. אשמח אם תחזיר לי תשובה בהקדם האפשרי, על מנת שאוכל לעזור לה. :)
תשובה: אופק את השאלה "איפה אלוקים נמצא בעולם הזה?" שאלו פעם תלמידיו של רבי מנחם מנדל מקוצק את רבם. הרבי השיב להם: "איפה אלוקים נמצא? איפה שנותנים לו להכנס". במשפט זה טמונה חכמה גדולה. אני יכול להחליט שכל מה שקורה בעולם זה הטבע, ואני יכול להחליט שכל  הטבע  זה אלהים. (הגימטריה של שניהם שווה). אם תחליטי להסתכל על חייך במבט אמוני, תגלי שהקב"ה נמצא איתך כל הזמן. הוא עוזר לך להצליח, הוא מכוון אותך למקומות טובים והוא מוביל את העולם כולו לתיקון שלם. הכל תלוי במבט שלך. אתן לך דוגמה: כשאני יוצא מהבית לעבודה, ובדיוק פספסתי אוטובוס שתכננתי לקחת - אני מאוד אתעצבן. ואז לפתע יגיע אוטובוס מהיר יותר וריק מאנשים, האם לא אשמח? בנקודת זמן זו המציאות מראה שני סוגי אנשים: א. אנשים שיכעסו על הקב"ה שפספסו את האוטובוס, אך ישמחו בעצמם כשיגיע אוטובוס טוב יותר. ב. אנשים שיבינו שאם פספסתי אוטובוס מסוים, כנראה לא הייתי צריך לעלות עליו. ממילא הם יהיו שמחים כפליים כשיגיע אוטובוס טוב יותר. שלמה המלך כתב במשלי: "כבוד אלוקים הסתר דבר". אלוקים בחר להסתתר ולא לגלות את עצמו. התפקיד שלנו הוא כמו במשחק מחבואים - לגלות את ריבונו של עולם בתוך הטבע. בהצלחה! בשמחה תמיד! אורי. המשיב אינו רב.
שאלה: אמונה: בסיעתה דשמיא. הרב ינון! רציתי לשאול בעניין האמונה. בזמן האחרון 3 חודשים בערך אני מרגישה ירידה משמעותית באמונה שלי. אני מרגישה שפעם ממש יכולתי לדבר עם ה ולהרגיש שהוא מקשיב, ממש הרגשתי את ה ועכשיו אני כאילו מאמינה בשכל אבל קשה לי עם הרגש אני מרגישה קצת ריקנות וחושבת אולי זה בגלל מוזיקת רוק שהייתי שומעת, וקשה לי עם זה. קשה לי להפסיק לגמרי לשמוע את המוזיקה הזאת אבל אני גם לא בטוחה שזה בחלק הגדול בגלל המוזיקה. אשמח לעצות וחיזוקים.
תשובה: אורנית עבודת ה  מצריכה מאיתנו שילוב של שני כוחות מרכזיים בנפשנו: מח ולב. המח הוא אשר אחראי על התחום הרציונאלי, החשיבתי וה קר. תפקידו של המח בעבודת ה  הוא להיות האור המאיר את הדרך. לכוון אותי אל המטרה בלי לסור מדרך הישר. הלב הוא המנוע החם שמניע את האדם. דרך הרצונות והתשוקות שפועמות בלבי, אני מתחבר לחוויה שבחיים. הלב יוצק את התוכן לחיים, ומחבר אותי למסלול שבו אני הולך. תפקידו של הלב בעבודת ה  הוא לחבר את כולי לעשייה בשם ה. הלב הוא המדד לרצונות שלי. אי אפשר לעבוד את ה  בלי אחד מהאיברים הללו, לכן איברים אלו נקראים בספרות הקודש "איבר שהנשמה תלויה בו". נסי לדמיין אמא שמגדלת את ילדיה בלי לומר ולו פעם אחת "אני אוהבת אתכם". האם כך מחנכים? בלי רגש?! נסי גם לדמיין מורה שמגיע לשיעור בלי להכין את תכנית הלימוד, במטרה  לזרום  עם האווירה שתהיה בכיתה במשך השנה. האם כך מגיעים לתוצאות?! בחרת לעשות צעד ולוותר על מוזיקת רוק. באיזשהו מקום צמצמת את החיים שלך, החסרת מהם משהו שהתרגלו אליו. בלי להיכנס לסוגיה של השפעת המוזיקה על האדם, הדבר הבסיסי שחסר כעת בעבודת ה  הוא המקום שבו הלב יכול לפעום. אנו צריכים למצוא  תחליף כשר  לדבר שוויתרנו עליו. ברור לי שתרגישי חוסר רגש בעבודת ה  שלך, כי מיעטת את החיים שלך. לכן: א. תפתחי כל בוקר במחמאה לעצמך על שהחלטת לקחת על עצמך קבלה טובה. אל תתביישי לפרגן לעצמך, כי לצערנו בדור של מסכים נהיינו קצת אדישים ולכן אנו צריכים להחיות את עצמנו. הפרגון העצמי הוא התחלה טובה, גם רבי נחמן מדבר הרבה על הנקודות הטובות שאדם צריך למצוא בעצמו. ב. תמצאי לך מוזיקה שתלהיב אותך, באותה רמה שהתלהבת מהרוק. אוכל לומר לך שיש היום להקות רוק יהודיות, שמשתמשים במוזיקה בכדי להעביר תוכן יהודי וכשר. כשאת מתחברת לתוכן חדש, את ממלאת את החלל שנוצר כתוצאה מהקבלה שקיבלת על עצמך. המשיכי בדרך של שילוב המח והלב, אל תפחדי לפרגן לעצמך ומצאי את המקומות הנכונים שבהם הנפש יכולה לעוף גבוה. בהצלחה! בשמחה תמיד! אורי. המשיב אינו רב.
שאלה: אם כלה מתפללת מנחה אומרים תחנון?: לכבוד הרב. אני גבאי בבית כנסת ברעננה ויש אצלנו כמה בנות שבאות להתפלל תפילת מנחה במנחה גדולה. הם לומדות לא רחוק מכאן. באיזה מדרשה. והנה אחת הבנות המתפללות בקביעות אצלינו מנחה בשעה טובה ומוצלחת נישאה והיא הגיעה אתמול לבית הכנסת להתפלל מנחה. אני פותח את בית הכנסת ואת עזרת נשים ואז ישעתי שהיא שם וחשבתי שלא צריך להגיד תחנון. אז כבוד הרב מה ההלכה אם כלה מתפללת מנחה אומרים או לא אומרים תחנון? צבי מוסקוביץ
תשובה: ב"ה ראשית נאחל לזוג הצעיר מזל טוב. יש לכם לשאול שאלה זו לרב בית הכנסת או רב השכונה על מנת למנוע מחלוקת. באופן כללי אשיבך שיש בזה מחלוקת בפוסקים. הרב עובדיה הדיא זצ"ל נשאל על זה בשו"ת ישכיל עבדי חלק ז או"ח סימן ג והכריע שבמקרה כזה אומרים תחנון. ויש הפוסקים שאין צריך לומר תחנון ומצרפים את שיטת בעל הישועות יעקוב בסימן קלא שפוסק שאם יש חתן בעיר באחד מבתי הכנסת אז כל בתי הכנסת בעיר לא אומרים תחנון אבל הוא לא נפסק להלכה. אלא רק מצרפים את שיטתו לעוד שיטות שרק בצירוף כל השיטות ניתן לסמוך. כגון שעזרת נשים היא חלק מבית הכנסת ולא חדר בפני עצמו ועוד. ולכן תשאלו את רב השכונה וכל אשר יאמר לכם תעשו. עוזיאל אליהו,.
שאלה: פתיחת מטרנה כשל  פ לפני פסח.: הרב, הבת שלי( חצי שנה) מסיימת כעת קופסאת מטרנה גדולה. קניתי במיוחד לחג מטרנה כשרה לפסח, שלוקח לסיים אותה כ-3 וחצי שבועות. האם כשאני פותחת מחר את הקופסא היא נאסרת באכילה בפסח? במקרה ואפתח קופסא אחרת, שלא כשרה לפסח,(שעולה לא מעט כסף כידוע.) לשימוש בימים הקרובים -אאלץ לזרוק את רובה מכיוון שאסור להחזיק מטרנה יותר מחודש לאחר הפתיחה. אז שאלתי נובעת מעניין זה - והאם ניתן לפתוח את המטרנה הכשרה לפסח לפני החג וכיצד להתנהג עימה? ופסח כשר ושמח!
תשובה: אפשר לפתוח את המטרנה הכשרה לפסח כבר עתה. להוציא ממנה את האבקה עם כלי כשר לפסח. לשמור את הקופסא במקום ללא חמץ.
שאלה: אני ברפיון מללמוד נמאס לי: הרב אני לומד בישיבה תיכונית ונמאס לי פשוט נמאס לי ללמוד גמרא. אני מתבייש לכתוב את זה אבל זה האמת אני מרגיש שיש רפיון לא רק לי אלא בכל הכיתה אף אחד לא רוצה ללמוד.די נמאס לי מה אני יכול לעשות
תשובה: ב,ה אכתוב לך על עצמי מה גורם לי כרגע ללמוד תורה. 1)ראשית זה נורמאלי לחלוטין שמרגישים מעט רפיון שהרי אמרו חכמים במסכת ברכות דף לב שלימוד תורה זה אחד מארבעה דברים שצריך לחזק באופן תמידי ואם חכמים אמרו שצריךלחזק משמע שיש רפיון. ולומדים זאת מפסוק ביהושוע " רק חזק ואמץ מאד לשמר ולעשות ככל התורה." 2)צריך חשק כדי ללמוד תורה.ראה מנוח שהיה איש צדיק תמים שהתורה מעידה עליו שהוא חי בדור שהיו בו המון פיתויים- גזל -זנות- עבודה זרה (ראשי תבות גז"ע) ובכל זאת מעידה עליו התורה שהיה לו חשק לעבודת השם והוא לא נגרר אחרי הבלי העולם שלהם. ראה, שהפסוק אומר נוח איש צדיק סופי תבות חש"ק. אתה צריך לייצר לעצמיך חשק פימי שבוער בתוכך וממריץ אותך לילמוד תורה. ועל מנת לייצר חשק פנימי די אם תחשוב שמתחת כפות רגליך במרחק לעומק של 500 ק"מ יש לבה רותחת בטמפרטורה של 6.000 מעלות ששואף ומעוניין להתפרץ החוצה כלפי מעלה. אתה יודע למה זה לא קורה כעת? כי אתה לומד תורה ברגע זה ממש!!! כדברי הנביא ירמיהו כה אמר ה  אם לא בריתי יומם ולילה חקות שמים וארץ לא שמתי אתה,כן אתה, ברגע זה ממש מקיים את העולם.בזכותך הלבה הרותחת מתחת כפות רגלינו לא מתפרצת!!! כשאני חושב את הדברים האלו לעצמי זה יוצר אצלי חשק ללמוד עוד תורה. ומה איתך? מה דעתךעל מה שכתבתי לך? בהצלחה, עוזיאל אליהו,.
שאלה: איך זה עובד?: כבוד הרב, איך יתכן שאדם לומד תורה ולא מצליח להבין משהו, ואז אומרים שבתפילה אחת של ילד הוא יכול לבטל גזירות ופתאום יצליח ללמוד את מה שהוא לא הבין לפני זה? מה התפילה עושה של ילד קטן כזה (שילד מתפלל בשבילו או הוא כמו ילד כמו בחסידות)? כאילו הוא מתחנן להשם ואיך זה מחדד את השכל? מקוה שאני מובן.
תשובה: כתב הרב זצ"ל- "ממש כמו שעץ קטן מדליק את הגדול, ובהצתת אליתא הדליקו את אש המערכה, ככה צעקה קטנה ודלה מביאה לידי התעוררות נפשית ושכלית גדולה. כי אור האמת של הצמאון האלהי ויקידת אש התשוקה בוער באמת במעמקי הנשמה, אלא שהיא צריכה איזה גורם כל דהוא להוציא את אור שלהבתה אל הגילוי, ולפעמים על ידי סבה דלת ערך יוצא אל הפועל תוכן מפואר מאד".
שאלה: להוציא גמרא עם תיקונים: אחרי הרבה עבודה על נוסחאות מצאתי תורם, האם הרב ממליץ להוציא גמרא עם תיקונים ללא הטעויות שיש בגרסאות השונות במילים ובמשפטים(כולל עוז והדר)? לשנות את הגרסא לאחת, לפי מה שנראה לי במה שהבנתי בסוגיה עם חבורה בישיבה ואז להוציא את הגרסא הזו לאור בספר מתוקן. מחכה לתשובה
תשובה: אסור להגיה ספרים מסברא, עיין רמ"א יו"ד רעט, וידוע מה שכתב הרמב"ן שהגהת ספרים מסברא ראוי לנדות עליה. לכן אם תרצה להוציא לאור, תוציא את הגמ  שלנו כפי שהיא, עם הצעות נוסח של הגדולים (רש"ל, ב"ח גר"א וכו ) בצד. אתה אל תשנה דבר, וגם את תיקוני הגדולים שים בצד ולא בתוך דברי הגמ. בסוף הגמרא אחרי הרי"ף והרא"ש, תוכל להצמיד קונטרס עם הצעות, ובלבד שיש על כך הסכמה. בהצלחה
שאלה: אמונה: אני מנסה להתחזק באמונה. אני קראתי ספרי אמונה בגן האמונה ואני קוראת שוב ושוב כמעט כל יום ומנסה להכניס לי לראש וללב אבל אני לא מצליחה ואני מוצאת את עצמי לפעמים לחוצה מאוד ממבחן פשוט בחשבון כל מבחן אני בלחץ ואני בלחץ מהמון דברים ובמקביל אני קוראת ספרי אמונה.כשאני קוראת אותם אני ממש בעלת אמונה אבל תכלס ביום יום אני מתקשה להאמין ולבטוח בו באמת ביטחון ושלווה אני אומרת לעצמי אני מאמינה אבל. הלב. מסרב להאמין. נ.ב אני צריכה כמה שיותר מהר תשובה אמונה עוזרת לו??!!
תשובה: שירה את מתארת תופעה מוכרת. במשך היומיום אנו הרבה פעמים מרגישים חילוף במצב הרוחני שלנו. רגע אחד אנחנו  יהודים טובים, רוצים קדושה ומאמינים בכל הלב. ורגע לאחר מכן אנו מלאי חרדה ושוכחים את כל האמונה שלנו. הראשון שעלה על התופעה הזאת, הוא לא אחר מאשר פרעה הרשע. בתקופת שיעבוד מצרים, כשמשה ואהרון ניגשים אל פרעה בבקשה שישלח את בני ישראל לחופשי, פרעה מכביד את העבדות. זוהי טענתו: "תכבד העבדה על האנשים ויעשו בה ואל ישעו בדברי שקר". כלומר, כשאדם טרוד - הוא שוכח לשים לב אל פנימיותו. העולם הרוחני הולך ומטשטש תחת עול הלחץ הגשמי. זכינו שהקב"ה נתן לנו את יום השבת. יום שבו הגשמיות מפסיקה, ואנו נשאבים אל עולם רוחני. הזוהר הקדוש אומר שיום השבת הוא יום של הנשמה ולא יום של הגוף, כלומר יום שלנשמה יש כח יותר מלגוף. נצלי את ים השבת. תתכונני אליו. תקראי במשך השבוע את הפרשה. (מעבר לכך שזו מצווה, זה מכין אותך ליום השבת בצורה איכותית.) תוכלי לקרוא בכל יום את העליה לפי החלוקה בחומש (שני, שלישי וכו  וביום שישי לקרוא גם את שישי וגם את שביעי). כך תוכלי לקבל פרופורציה במשך השבוע, והלחצים יפחתו לאט לאט. ככל שתמלאי את עצמך בתכנים רוחניים בשבת, ששת הימים הבאים יקבלו אופי אחר. בהצלחה! בשמחה תמיד! אורי. המשיב אינו רב.
שאלה: שיהיו בארץ?: הרב, שאלתי היא, מה עדיף מבין שתי האפשרויות: שיהיו בארץ חילונים שמטיפים לרפורמה דתית כגון היתרים לחילול שבת וכו ואולי יחזרו בתשובה ע"י זכות ארץ ישראל והשפעת שומרי המצוות או שיהיו בארץ העמים, שלהם אין בעיה עם נסיעה בשבת וייתכן והם כנראה יטמעו בתוכם או שמתישהו יחזרו בתשובה ויחזרו לארצם? (שים לב שזה שתי אפשרויות וכמובן עדיף שהם יחזרו בתשובה בלי הטפות) שבוע טוב!
תשובה: שאלה זו נשאלה על ידי מר דובדבני מהסוכנות היהודית לרב הרצוג זצ"ל וענה בצורה ברורה שעדיף שיהיו בארץ. אי"ה יבינו בעתיד את הטעויות שלהם. בברכת התורה והארץ יהודה הלוי עמיחי
שאלה: לשון הרע?: הרב, יש בעיה עם לשון הרע כשלא יודעים על מי אני מדבר? אם אני אומר אמת כגון בישיבה פלונית לא לומדים הרבה תורה לדעתי אלא רק X שעות?
תשובה: אם אתה לא מזכיר את שם הישיבה אז מותר
שאלה: בעקבות פרשת   בא  : לרב, בעקבות הפרשה האחרונה וגלישה באינטרנט עלו בי מספר שאלות. שניים ספציפיות והשלישית כללית. 1. בפרק יב פס טו ישנה הנחיה להשבית שאור: "שבעת ימים מצות תאכלו אך ביום הראשון תשביתו שאר מבתיכם. מיום הראשן עד יום השבעי". אותו פרק, פסוק לד : "וישא העם את בצקו טרם יחמץ משארתם.". כלומר העם לא משבית שאור, והסיבה לאי-החמץ היא חיפזון שבגללו הבצק עדיין לא החמיץ. אותו דבר גם פסוק לט : ".כי גרשו ממצרים ולא יכלו להתמהמה" 2. למה הקב"ה צריך סימן בפתחי הבתים על מנת לדעת ששוכנים שם בני ישראל? מלבד זאת, וכמובן שגם את זאת הקב"ה לא צריך, אבל - האם לא כל בני ישראל היו מרוכזים בארץ גושן בנפרד מהמצרים? 3. קראתי מאמר פרשת השבוע ברוח ביקורת המקרא על כך שניתן למצוא בפרשתנו יסודות אליליים לחג הפסח. כלומר חג הפסח הוא חג פגאני שעבר "גיור" לדת ישראל, והמרה של הבסיס של חג מן המיתוס להיסטוריה. קישור למאמר: מה שאני רוצה לומר קודם כל זה שאין בידי כלים להתמודד עם טיעונים אלה (שחלקם נשמעים משכנעים) לא בפני אחרים ולא בפני עצמי. איך הרב ממליץ להתמודד עם מאמר זה ועם מאמרים מהסוג הזה? ואני אשאל שאלה גדולה יותר - איך הרב ממליץ לי לבסס את האמונה שלי כך שהיא לא תישען על היכולת שלי או של מישהו להפריך רעיונות ומאמרים ביקורתיים בכלל? ושבוע טוב, דוד
תשובה: אני מצטער על העיכוב בתשובה. אבל הדברים יהיו רלוונטיים כנראה גם למאות השנים הקרובות. האם המצות הן בגלל החיפזון או לכתחילה? הנושא הזה נידון אין ספור פעמים בח, הפרשנות הקלאסית והפרשנות המאוחרת. אני אמון על משנתו הגדולה של הרב ברויאר זצ"ל, המלמדת כי יש בחינות שונות של המצות בתוך התורה עצמה. הן גם חלק בלתי נפרד מהצווי "על מצות ומרורים יאכלוהו" וכן הציווי "שבעת ימים מצות תאכלו", וככאלה אין הן קשורות כלל לחיפזון ולזיכרון ההיסטורי, אלא ליחס הכללי המורכב של התורה כלפי החמץ, עד שהוא מצד אחד חלק בלתי נפרד מהחיים, ומאידך גיסא אסור במקדש (כי כל שאור וכל דבש לא תקטירו ממנו אשה לד ) ובמקומות אחרים. בד בבד, יש למצות סיבה היסטורית אחרת, והיא החיפזון, שהביא לכך שלא רק מצות "ליל הסדר הראשון" היו המצווה, אלא זה חלק ממצוות הזיכרון ההיסטורי לדורות. אינני חושב שהקב"ה צריך סימן על הבתים. להבנתי, הסימן הזה מכוון לעם ישראל, ומחייב אותו לבחור   האם הוא חלק מהאומה או שהוא אינו חלק מכל הסיפור של יציאת מצרים. ממילא, השאלה אינה איפה עם ישראל מרוכז, והאם יש צורך או אין צורך, אלא תביעה מכל אחד לבחור האם הוא נענה לציווי של הקב"ה ולדבריו של משה רבינו, או שהוא בוחר ללכת בדרך אחרת. אינני יכול להציע פתרון כולל לבעיית הביקורת. מניסיוני למדתי כי אם שאלות הביקורת טובות   כדאי מאוד שלא לברוח מהן. אי הבריחה היא הדרכה נכונה גם בשל העובדה שהיא לא תצליח מול שאלות טובות, אולם הרבה יותר מזה   בשל העובדה שדווקא שאלות טובות יכולות לחלץ מתוכנו גילויים חדשים ועמוקים יותר בתורה. במקרה דנן, מציאת יסודות פאגניים בתוך מצוות חג הפסח אינם מהווים שאלה של ממש. להפך, הייתי תמהה אם לא היינו מוצאים כאלה. זה מה שמאפיין את כל החגים, ומבחינה מסוימת את כל התורה. התורה אינה מנותקת מדרך הארץ של העולם. כל העולם חוגג אסיף ותחילת קציר, אירועים היסטוריים ומערכות הקשורות ללידה ומוות. מה שמיוחד בתורתנו אינו העובדה שאנחנו לא מציינים אירועים אלה  להפך, מה שמיוחד בתורה שלנו הוא העובדה שאנחנו כן חלק ממערכת החגים הכלל אנושיים, ובתוכה אנו באים עם בשורה מיוחדת, שהיא שונה באופן מהותי מהבשורה שהייתה בעבר במזרח הקדום, וכיום במציאות חיינו. ושוב סליחה
שאלה: עניין לשון הרע: הרב בעבר הרחוק דיברתי לשון הרע על תלמיד חכם, לאחר המעשה הצטערתי מאוד על העניין. למי שיכולתי אמרתי שיסיר העניין מליבו, אך מאמינה שישנם אנשים שלא הגעתי עליהם על מנת לתקן טעותי. וכן התקשרתי לאותו תלמיד חכם ובקשתי סליחתו, למדתי הערב בהלכות לשון הרע, שהמדבר לשון הרע על תלמיד חכם, אין לו חלק לעולם הבא. המעשה הנ"ל עוד מציק לי, האם יש דבר נוסף שעלי לעשות בכדי לתקן את המעשה
תשובה: ב"ה, אין דבר שעומד בפני התשובה, עשית כל מה שניתן,(אני מניח שהרב מחל לך), תוכלי להתפלל לה  שיסיר את המחשבות הרעות מאותם אנשים ששמעו אותך ולא הגעת אליהם, זו גם השתדלות ראויה. מכאן ואילך להקפיד יותר לא לדבר על שום אדם, ואם אפשר גם להפיץ את ענין שמירת הלשון בקרב תלמידים משפחה או כל מסגרת שאת נמצאת בה. דני ארגמן
שאלה: בנושא זוהר ברית פדיון: רציתי לשאול שאלה בבקשה אני בן 31 אב לילדה ב 3.5 ממש תכף צריך להיוולד לנו בן ורציתי לשאול איזה טקס מבן השניים אני צריך לעשות פדיון או זוהר חוץ מברית כמובן פשוט אני מבולבל אשמח לעזרה. על ההיתחסות ועל תשומת הלב בשורות טובות צחי
תשובה: וברכת ד  אני מקווה שהלידה תעבור ב אין כל פדיון לילד שני. יש חובת ברית מילה ביום השמיני ללידתו. אמירת זהר קודם הברית זהו מנהג שנהגו בו קהלות ספרד, אבל איננו חובה כברית מילה שהיא מהתורה ונכרתו עליה י"ג בריתות, ובה יש להקפיד ביותר. בברכת התורה והארץ יהודה הלוי עמיחי מכון התורה והארץ
שאלה: דיני אבלות: סבתי נפטרה ביום חמישי ואבי יושב עליה שבעה בבית שלנו בבת-ים. אבי אמור לקום בשבעה ביום חמישי. האם מותר לי להקים אותו מהשבעה? אם כן מה ההלכה אומרת ומה חוקי התורה פוסקים בנוגע להלכות אבלות? האם אבי צריך ביום חמישי בעת גילוי המצבה לנסוע לבית העלמין עם בגדי האבלות ועם הקריעה? ב מראש ושבוע טוב. איתי בראונשטיין
תשובה: ירפא הקב"ה את שבר המשפחה אדם קם מהשבעה בבוקר של היום השביעי לאחר התפילה. באופן עקרוני לא משנה האם יש מי שמקים או לא, בכל מקרה לאחר שנהג מעט מנהגי אבלות בבוקר של היום השביעי הוא קם. לאחר שאדם קם מאבלותו מחליף בגדיו, ויש שנוסעים לבית העלמין ויש שלא, כל עדה ומנהגיה. המקום ינחם את האבלים יהודה הלוי עמיחי מכון התורה והארץ
שאלה: דימום מתמשך: לפני כחודשיים וחצי הכנסתי התקן מירנה ומאז אני כל הזמן עם תחתונית עם כתם. בחודשיים וחצי האחרונים אני לא מצליחה להגיע למצב שאני נקייה בכדי להתחיל לספור ולטבול. המצב הזה קשה מאוד. חשוב לי לציין הכתם בתחתונית כהה מאוד והצבע שלו נוטה לצבע שחור. מה עושים במצב כזה?
תשובה: א. הולכים לבודקת (אחות, רופא וכו ) לבדוק האם הדמום הוא מפצע במקום. ב. מביאים את הצבע לבדיקה, יתכן שאין שם כל בעיה הלכתית. בברכת התורה והארץ יהודה הלוי עמיחי מכון התורה והארץ
שאלה: הנחת תפילין: התפללתי שחרית ושכחתי להניח תפילין מה צריך לחזור שוב עם התפילין?
תשובה: רצוי תפילת מנחה עם תפילין
שאלה: מרשמלו: מה רמת הכשרות של מרשמלו YUGHETA בהכשר חתם סופר בני ברק? מה רמת הכשרות של שוקולדים של עלית,OU חלב ישראל.האם זה מהדרין?
תשובה: נא עיין: 1. 2.
שאלה: אישור הרבנות הראשית לישראל: הרב, רציתי לשאול אם אני מוצא מוצר שמיוצר בחו"ל, כאשר יש כשרות של רבנות מקומית בחו"ל (לדוגמא או-יו), כאשר יש לה אישור של הרבנות הראשית לישראל. האם במוצר זה יש חשש איסור חדש (מתוך הנחה שארגוני הכשרות בחו"ל מקילים באיסור חדש).
תשובה: לא.
שאלה: שנת אבל: אמי נפטרה בכ"ט באדר א תשע"ד. ברצוני לדעת מתי מסתיימת שנת האבל.(אני מבולבלת בגלל השנה המעוברת) מתי עורכים סעודה, האם בתום 11 חודש או בתום 12 חודשים. חנה
תשובה: שנת אבל מסתיימת אחרי 12 חודשים. קדיש יתום נאמר עד 11 חודשים. סעודה נוהגים ביום הפטירה המכונה יארצייט.במקרה שלך כט אדר תשע"ה
שאלה: צניעות ושבת: ברצוני לשאול 2 שאלות 1. האם זה ר מבחינה הלכתית לשחות בבריכה שהמציל הוא גבר (אני שוחה קבוע פעם בשבוע לכושר) 2. מוצר להוריד איפור בשבת עם מגבון בצבע לבן? ב
תשובה: 1. אם אין אפשרות ללכת בזמן שיש מצילה אפשר לדעתי להיכנס רק עם בגד ים מלא (יש דבר כזה) 2. אפשר להקל בזה כי לא מתכוון לצבוע אלא זה דרך לכלוך (משנ"ב סימן שכ ס"ק נט)
שאלה: תות שדה: מה המלצתכן לגבי תות שדה לשנת תשע"ה?
שאלה: ללא נושא: 1. פרסמתם רשימה של אחוזי ערלה, כאשר הכותרת היא שעל פי הרשימה נדע אלו פירות יש בהם אחוז נמוך של ערלה, ועל כן אפשר לקנות ללא פיקוח. דא עקא, שברשימה אין ולו פרי אחד כזה! יש פירות שמוגדרים שאינם עצים, ויש פירות שכתוב עליהם "רצוי פיקוח", אבל אין שום פרי שאחוז הערלה בו נמוך. האמנם? 2. האם בהשריית ירקות עלים אין חשש של הריגת החרקים? ש"י גליק
תשובה: 1. כל מה שלא ברשימה לא צריך פיקוח. 2. זה לא פסיק רישא.
שאלה: טבעת אירוסין: אני נשואה שנה ברוך השם והטבעת אירוסין שבחר לי בעלי לא לטעמי האם אפשר למכור את הטבעת שברשותי ולרכוש חדשה?
תשובה: וברכת ד  בתאום עם אישך אפשר. בברכת התורה והארץ יהודה הלוי עמיחי מכון התורה והארץ
שאלה: האם אני כהן: ינו :) רציתי לשאול אם אני כהן.שם המשפחה שלי "דראב" ואין לי את מי לשאול מבחינת המשפחה מצד האבא. כי אני יודע שטראב זה כהנים השאלה אם זה אי הבנה של האות ד בזמן שהם עלו לארץ בזמנו (לפני הרבה שנים) או שזה דראב ואם כן האם זה נחשב לכהן? בכבוד
תשובה: וברכת ד  מי שאין לו מסורת ברורה שהוא ממשפחת כהנים איננו יכול להיות כהן. אפשר לפעמים לחפש במצבות של זקנים וכדו, אבל כשאין מסורת של כהונה כל השמות אינם ראיה, כולל השם כ"ץ שהוא כהן צדק, היום לשמות אין משמעות. בברכת התורה והארץ יהודה הלוי עמיחי מכון התורה והארץ
שאלה: חטיף גרנולה: חטיף גרנולה של "שקדיה", בהכשר חת"ס פ"ת - אפשרי? בנוסף, עדיין ממתין לתשובה לשאלה "מוצרים בכשרות גבולית". השבתי לשאלתכם שם עם הפרטים הנדרשים. התוקף של המוצרים עומד לעבור, אודה מאד לתשובתכם.
תשובה: נא עיין:
שאלה: ספורט בשבת: כבוד הרב ברצוני לשאול האם מותר לילדים לעשות פעילות ספורטיבית בשבת, כגון: כדורגל, כדורסל, אופניים, גלגליות וכ"ו? מראש והמשך יום טוב
תשובה: גלגליות, תלת אופן, כדורסל אפשר להקל עד בר מצווה. כדורגל ואופניים דו גלגלי-אסור
שאלה: תחרות בין תאומים: כבוד הרב התאומים שלי בני 7 לומדים באותה כיתה. ברוך השם בבית ספר ה המורים דיי משבחים אותם וציוניהם דיי טובים. אך מה לעשות עם התחרות ביניהם? לדוגמא 1 מביא 98 במיבחן והשני- 94. האם התחרות הזאת בריאה ויש לעודדה (יגרום לתאום לרצות להגיע להשג כמו אחיו) או הפוך יש לשמח בשמחת אח שהצליח להשיג ציון יפה ולא לקנא בו? מראש והמשך יום טוב
תשובה: ב"ה, תחרות זה לא בריא גם אם מביא תוצאות יותר מרשימות, אדם צריך מקטנות למדוד את עצמו לפי היכולות שלו ולא לפי הסביבה, זה דבר שיכול להביא לתסכול, להיות מאושר במה שהשיג ולא להסתכל על מה שיש לאחרים. כדאי אפילו לטשטש את ההבדלים, לא משנה העיקר כולם קבלו מעל 85, וגם אם לא - יש דרכים יצירתיות לטשטש הבדלים כאלה. אם רוצים לעודד להשגים טובים יותר - לא חסרים דרכים. דני ארגמן
שאלה: בליעה ופליטה: רצינו לדעת אם סיר העשוי טיטניום בולע ופולט או שהוא כמו זכוכית? כי לפי החברה המייצרת היא אומרת שהוא לא בולע פולט.
תשובה: מקובלנו שכל סוגי המתכות בולעים ופולטים. וגם חשוב לדעת שאשכנזים, וגם חלק מהפוסקים הספרדים האחרונים סוברים שכלי זכוכית בולעים ופולטים גם כן.
שאלה: עיוור בהלכה: אני צריכה קצת עזרה עם שאלת העיוור בהלכה. האם בהלכה כיום עיוור פטור ממצוות? מאילו מצוות הוא פטור? למה בכלל עיוור פטור ממצוות?
תשובה: וברכת ד  היום העוורים הם חכמים ויודעים ומכירים, הם יכולים לקיים את המצוות, אמנם בדברים שתלויים בראייה אינם יכולים (עדות, שמש וכדו). בברכת התורה והארץ יהודה הלוי עמיחי מכון התורה והארץ
שאלה: בעיה שמטרידה אותי: אני בת 22, גדלתי במשפחה חילונית כל חיי הייתי חילונית. היו לי 2 קשרים רציניים בחיי וקיימתי יחסי מין בהם, עם אחד מהם אפילו הייתי צריכה להתחתן אך זה לא צלח ובסופו של דבר התבטלה החתונה. כיום אני בתהליך של תשובה. והכרתי בחור דתי מקסים אבל אני ממש מפחדת להיכנס איתו לקשר כלשהו כי אני מפחדת שהוא יפסול אותי בגלל שהייתי עם 2 גברים ולא יהיה מוכן לקבל אותי. האם כדאי לוותר מראש על הקשר הזה? מראש.
תשובה: ב"ה, אם הוא לא ירצה בך אז הוא יפסול אותך מלכתחילה, אם הוא נפגש ויודע את הרקע שלך אז הוא מודע לענין. בכלל כדאי לך מאוד לא להתעסק יתר על המידה עם העבר, אם יש תשובה - השלילה נמחקת, ואם כך תרגישי כך גם תשדרי כלפי אחרים. דני ארגמן